stanford-oval/wikipedia huggingface dataset:
Nuori Saksa

Nuori Saksa (Das junge Deutschland) on Saksassa 1830-luvulla esiintynyt kirjallinen suuntaus, joka tahtoi vapauttaa runouden porvarillisen moraalin ja hedelmättömien ihanteellisten ja romanttisten aatteiden kahleista ja panna sen palvelemaan vapaamielisiä ja kansanvaltaisia pyrintöjä. Suunnan edustajia olivat Heinrich Heine, Ludwig Börne, Karl Gutzkow, Heinrich Laube ja Theodor Mundt. Suuntauksen edustajat karsastivat taiteellisuutta ja esteettisyyttä, ja tärkeää oli ajankohtaisuus ja vaikuttaminen ja vaatimus yksilön ja mielipiteen vapaudesta.
Nimeä Nuori Saksa tai Nuorin Saksa (Das jüngste Deutschland käytti itsestään myös Saksassa 1880-luvulla esiintynyt naturalistinen kulttuurisuuntaus, jonka johtajia olivat muun muassa Otto Brahm, Arno Holz, Wilhelm Bölsche, Hermann Bahr, Hermann Sudermann ja Gerhard Hauptmann.
1831 perustettu Nuori Saksa -niminen yhdistys oli yksi alkujaan kolmesta poliittisen Nuori Eurooppa -järjestön kansallisista yhdistyksistä.
Nuori Suomi (täsmennyssivu)

Nuori Suomi voi tarkoittaa seuraavia:
Nuori Suomi, joulualbumi, ilmestyi vuosina 1891–1940
Nuori Suomi, viikkolehti, ilmestyi vuosina 1905–1907
Nuori Suomi, liikunta-alan järjestö, perustettu 1987
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nuori Suomi”, voi hakea sivunnimihaulla, laajalla sivunnimihaulla tai tekstihaulla.
New Super Mario Bros. 2

| New Super Mario Bros>  2 |
| --- | --- |

Kehittäjä:  Nintendo EAD
Julkaisija:  Nintendo
Jakelija:  Nintendo eShop
Ohjaaja:  Yusuke Amano
Tuottaja:  Takashi Tezuka Hiroyuki Kimura
Säveltäjä:  Kenta Nagata
Pelisarja:  Mario
Julkaistu:   28. heinäkuuta 2012   17. elokuuta 2012   18. elokuuta 2012   19. elokuuta 2012
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: E PEGI: 3
Alusta:  Nintendo 3DS
Jakelumuoto:  Digitaalinen lataus ja Nintendo 3DS -pelimoduuli
Lisää peliartikkeleitaVideopelien teemasivulla
Infobox OK   : 
New Super Mario Bros. 2 on Nintendon kehittämä ja vuonna 2012 julkaisema kaksiulotteinen tasohyppelyvideopeli Nintendo 3DS -käsipelikonsolille. Peli julkistettiin Nintendo Direct -presentaatiossa huhtikuussa 2012. Peli on suoraa jatkoa vuonna 2006 ilmestyneelle New Super Mario Bros.ille. New Super Mario Bros. 2:n juoni on Mario-pelille perinteinen: Koopalingit kidnappaavat prinsessa Peachin ja Mario ja Luigi lähtevät pelastamaan häntä.
Pelaaminen

New Super Mario Bros. 2 on edeltäjiensä tavoin tyypillinen 2D-tasohyppely, jossa pelaajan pitää päästä kentän alusta loppuun varoen samalla vihollisia ja esteitä. Pelissä on vanhoja lisävoimia, kuten Fire Mario sekä Raccoon Mario., sekä uutena lisävoimana tulee Gold Mario, joka osaa muuttaa tiiliä ja vihollisia kultakolikoiksi heittelemällä kultapalloja. Peli sisältää myös moninpelitilan, jossa kaksi pelaajaa voi pelata samaan aikaan kentillä ja tehdä yhteistyötä.
New Super Mario Bros. 2:ssa on uusi pelitila, Coin Rush, jossa pelaajan pitää kerätä kolmessa eri kentässä kolikoita mahdollisimman paljon. Jokaisessa kentässä on vain 100 sekuntia aikaa. Tuloksia voi jakaa muille Street Pass-toiminnon avulla.
Aiheesta muualla

New Super Mario Bros. 2 Super Mario Wikissä (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Nellie McKay

| Nellie McKay |
| --- | --- |

Henkilötiedot
Syntynyt: 13. huhtikuuta 1982 (ikä 42) Lontoo, Englanti
Muusikko
Aktiivisena:  2002–
Tyylilajit:  rock, pop, jazz
Soittimet:  piano
Levy-yhtiöt:  Sony/Columbia (2004–2005)
Aiheesta muualla
www.nelliemckay.com
  [ Muokkaa Wikidatassa ] [ ohje ]  
Nellie McKay (synt. Nell Marie McKay, 13. huhtikuuta 1982) on brittiläissyntyinen yhdysvaltalainen laulaja-lauluntekijä, näyttelijä ja entinen stand-up -koomikko.
Taustaa

McKay syntyi Lontoossa Englannissa. Hänen isänsä on skotlantilainen käsikirjoittaja/ohjaaja Malcolm McKay ja äiti yhdysvaltalainen näyttelijä Robin Pappas. Kahden vuoden iässä, vanhempiensa erottua, Nellie McKay muutti äitinsä kanssa New Yorkiin, jossa hän asui vuoteen 1994. Vietettyään vuoden Olympiassa, Washingtonissa McKay ja hänen äitinsä palasivat itään, Poconos-vuorten alueelle, jossa McKay kävi high-schoolin.
Vuonna 2000 McKay aloitti opintonsa Manhattan School of Musicissa, mutta ikävystyneenä ja tyytymättömänä keskeytti kahden vuoden jälkeen.  Hän alkoi esittää stand-upia Manhattanin klubeilla ja lopulta Greenwich Villagen homobaareissa. McKay yhdistettiin jonkin aikaa New Yorkin anti-folk-piireihin, ja hän soitti Jason Trachtenburgin ja muiden ohella Sidewalk Cafessa vuosina 2002–2003.
Helmikuussa 2003 McKay esiintyi Trachtenburg Family Slideshow Players -yhtyeen lämmittelijä Tonicissa, New Yorkin Lower East Sidella.  Time Out New York -lehden Jay Ruttenberg oli yleisössä ja kirjoitti McKaysta huomiota herättävän artikkelin. Pian tämän jälkeen useat levy-yhtiöt kilpailivat laulajasta. Lopulta hän teki sopimuksen Columbia/Sonyn kanssa ja aloitti ensimmäisen levynsä tuottamisen loppukesästä 2003.
McKayn musiikin tyylilaji vaihtelee jazzista räppiin ja discosta funkiin. McKayn kappaleissa on usein poliittinen sävy: hän on "PETA:n ylpeä jäsen", ja kirjoitti laulun Columbia Universityn julmuuksista eläimiä kohtaan ("Columbia Is Bleeding") sekä laulun presidenttiehdokas Ralph Naderin hyväksi ("John John"). Tämän lisäksi hän on esiintynyt vasemmistolaisen radiokanavan WBAIn hyväksi järjestetyissä konserteissa.
Diskografia > Studioalbumit

2004 – Get Away from Me
2006 – Pretty Little Head
2007 – Obligatory Villagers
2009 - Normal as Blueberry Pie - A Tribute to Doris Day
2010 – Home Sweet Mobile Home
Aiheesta muualla

Viralliset kotisivut
Olli Malmivaara

| Olli Malmivaara |
| --- | --- |

Henkilötiedot
Syntynyt: 13. maaliskuuta 1982 (ikä 42) Kajaani
Kansalaisuus:   Suomi
Jääkiekkoilija
Lempinimi:  Malmi
Pelipaikka:  puolustaja
Maila:  vasen
Pituus:  198 cm
Paino:  108 kg
Pelinumero:  64
Pelaajaura
Pääsarjaura:  2000–2016
Seurat:  Jokerit (SML)   Kiekko-Vantaa (Mestis)  SaiPa (SML) Lowell Devils (AHL) New Jersey Devils (NHL)   JYP (SML)   Blues (SML)   TPS (SML)
NHL-varaus:  117. varaus, 2000 Chicago Blackhawks
Olli Heikki Juhani Malmivaara (s. 13. maaliskuuta 1982 Kajaani) on suomalainen uransa lopettanut jääkiekkopuolustaja. Urallaan Malmivaara pelasi lähes 700 ottelua SM-liigassa voittaen kolme suomenmestaruutta. Hän pelasi myös kaksi NHL-ottelua New Jersey Devilsissä. Hän oli koko uransa tunnettu ulottuvana ja luotettavasti pelaavana puolustavana puolustajana.
Ura

Kajaanista kotoisin oleva Malmivaara on Järvenpään Haukkojen kasvatti. Hän pelasi monta vuotta Jokereiden nuorisojoukkueissa ja teki myös debyyttinsä SM-liigassa Jokereissa. Chicago Blackhawks varasi Malmivaaran NHL:ään vuonna 2000, mutta luopui oikeuksista pelaajaan. Malmivaara pelasi vuosina 2004–2006 SaiPassa.
Malmivaara teki sopimuksen New Jersey Devilsin kanssa elokuussa 2006. Vuosina 2006–2008 hän pelasi kaksi kautta Pohjois-Amerikassa lähinnä New Jerseyn farmijoukkue Lowell Devilsissä AHL-sarjaa. NHL:ssä Malmivaara pelasi vain kaksi ottelua, joista ensimmäisen syksyllä 2007.
Vuonna 2008 Malmivaara jätti Pohjois-Amerikan ja palasi Suomeen JYPiin. JYP voitti heti ensimmäisellä Malmivaaran joukkueessa pelaamalla kaudella mestaruuden. Malmivaara ja JYP tekivät jatkosopimukset tammikuussa 2010 ja joulukuussa 2011.
Kaudeksi 2013–2014 Malmivaara siirtyi viiden JYP-kauden jälkeen Espooseen Bluesiin. Malmivaara valittiin heti ensimmäisellä Blues-kaudellaan joukkueen varakapteeniksi.
Hän on pelannut muutamia otteluita myös Suomen maajoukkueessa.
Yksityiselämä

Näyttelijä Laura Malmivaara on Ollin sisko. Malmivaara työskentelee nykyisin liikuntapaikan hoitajana eli kenttämiehenä Järvenpään jäähallissa, jossa myös aloitti jääkiekkoilijan uransa 1990-luvun alussa. Hän asuu vaimonsa ja poikansa kanssa omakotitalossa Järvenpäässä. Työnsä ohessa hän opiskelee (syksyllä 2019) Suomen urheiluopistossa Vierumäellä liikuntapaikkojen hoitajaksi.
Aiheesta muualla

USASuomeksi.com – Olli Malmivaara
| 0 | 1 | 2 |
| --- | --- | --- |
| Edeltäjä: Janne Pesonen | Matti Keinonen -palkinnon voittaja 2009 | Seuraaja: Harri Tikkanen |
Myllyojan suuralue

| Myllyojan suuralue |
| --- | --- |
 Kaupungin kartta, jossa Myllyojan suuralue korostettuna.
Kaupunki:  Oulu
Suuralue nro:  13
Väkiluku:  9 882   (31.12.2023)
Kaupunginosat:  Haapalehto Hintta Kirkkokangas Kynsilehto Laanila Myllyoja Parkkisenkangas
Myllyojan suuralue on yksi Oulun kaupungin 23:sta suuralueesta. Suuralue sijaitsee keskustan itäpuolella Oulujoen pohjoisrannalla. Suuralueella asuu noin 10 300 asukasta, ja siellä on yhteensä 1 324 työpaikkaa. Ruokakuntia on yhteensä 4 822 (1.1.2012).
Kaupunginosat Myllyojan suuralueella

Haapalehto
Hintta
Kirkkokangas
Kynsilehto
Laanila
Myllyoja
Parkkisenkangas
Palvelut

Alueen peruspalvelut on keskitetty pääasiassa Myllyojan keskukseen, jossa sijaitsee muiden muassa Myllyojan terveysasema, kirjasto ja apteekki. Päivittäistavarakauppoja alueella on useita eri kaupunginosissa.
Liikenne

Suuralueen tärkeimmät tieväylät ovat valtatie 20 (Kuusamontie), Vaalantie ja Parkkisenkankaantie. Valtatien 20 osuus Vaalantien liittymän ja Toppilan välillä on nelikaistainen.
Oulujoen ylitse Oulunsuun suuraluelta Erkkolan siltaa pitkin Myllyojan suuralueelle johtava Oulunsuuntie–Parkkisenkankaantie on yksi liikenteen pullonkauloista, sillä Madekosken siltaa lukuun ottamatta Erkkolan silta on itäisin Oulujoen silloista. Uuden Poikkimaantien sillan arvellaan vähentävän liikenteen määrää Erkkolan sillalla.
Myllyojan suuralueella liikennejärjestelyjä on muutettu huomattavasti 2000-luvulla rakentamalla tärkeimpien kokoomakatujen risteyksiin kiertoliittymiä.
Myllyojan suuralueelta pääsee busseilla keskustaan Tuiran ja Merikosken siltojen kautta sekä Erkkolan sillan ja OYS:n kautta. Liikennettä hoitavat Koskilinjat sekä OTP Travel.
Olmavaara

Mannfjellet
Näkymä Mannfjelletille luoteen suunnalta Hattengista helmikuussa 2009.
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 552 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Olmavaara (norj. Mannfjellet, pohjoissaameksi Olmmáivárri eli "Miesvuori") on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Signaldalenin pohjoispuolella. Vuoren korkein kohta on 1 552 metriä merenpinnan tasoa ylempänä.
Mannfjelletin huipulla on myös jäätikköä. Lisäksi rinteiltä ja sen useilta tasanteilta laskee lukuisia "puroja" sekä Signaldaleniin että koillisessa sijaitsevaan Sørdaleniin.
Mâlain

| Mâlain |
| --- | --- |

 vaakuna
 Mâlain
 Koordinaatit: 47°19′36″N, 4°47′44″E 
Valtio:  Ranska
Alue:  Burgundi-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  11,2 km²
Väkiluku (2014):  738 
 – Väestötiheys:  65 as./km²
Kunnan numero:  21373
 
 Kunnan kotisivut 
Infobox OKVirheellinen NIMI-arvo: 
Mâlain on kunta itäisessä Ranskassa Côte-d'Orin departementissa Burgundi-Franche-Comtén alueella.
Nähtävyyksiä

Kylän näkymää hallitsee korkealla mäellä oleva linna Château de Mâlain. Linnaa on entisöity vuodesta 1984 lähtien.
Aiheesta muualla

Kuvia tai muita tiedostoja aiheesta Mâlain Wikimedia Commonsissa
Myronivka

| Myronivka (Миронівка) |
| --- | --- |
 Myronivkan rautatieasema.
 lippu:  vaakuna
 Kiovan alue Ukrainassa, alla kaupungin sijainti alueella
 Myronivka
 Koordinaatit: 49.660°N, 30.981°E 
Valtio:   Ukraina
Alue:  Kiovan alue
Piiri:  Myronivkan piiri
Kaupungiksi:  1968
Pinta-ala  ():  
 – Kokonaispinta-ala:  115,0 km²
Väkiluku (2017)  ():  11 635
Aikavyöhyke:  UTC+2
 – Kesäaika:  UTC+3
Postinumero:  08800–08802, 08804
Infobox OKVirheellinen NIMI-arvo: 
Myronivka (ukr. Миронівка) on kaupunki ja piirikeskus Ukrainan Kiovan alueen Myronivkan piirissä, maanteitse 102 ja rautateitse 150 kilometriä maan pääkaupungista Kiovasta eteläkaakkoon.
Vuonna 2017 kaupungin väkiluvuksi arvioitiin 11 635 ja koko piirin väkiluvuksi 34 165 henkeä.
Kirkko Myronivkassa.
Toinen kirkko.
Aiheesta muualla

Kuvia tai muita tiedostoja aiheesta Myronivka Wikimedia Commonsissa
Myronivkan piirin sivusto (Arkistoitu – Internet Archive) (ukrainaksi) (miroraj.gov.ua)
Olipa kerran lumiukko

| Olipa kerran lumiukko> Once Upon a Snowman |
| --- | --- |

Ohjaaja:   Trent Correy  Dan Abraham 
Tuottaja:   Peter Del Vecho  Nicole P. Hearon 
Säveltäjä:   Christophe Beck  Jeff Morrow 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Animation Studios  Walt Disney Pictures 
Levittäjä:  Disney+
Ensi-ilta:  23. lokakuuta 2020
Kesto:  12 minuuttia
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Olipa kerran lumiukko (Once Upon a Snowman) on lokakuussa 2020 ensi-iltansa saanut lyhyt animaatioelokuva, joka on jatkoa Disneyn animaatioelokuvalle Frozen – huurteinen seikkailu (2013). Lyhytelokuvassa kerrotaan, miten lumiukko Olaf heräsi eloon ja mitä se teki ennen kuin tapasi Frozenissa Annan, Kristoffin ja Svenin.
Lyhytelokuva sai ensi-iltansa Disney+ -palvelussa 23. lokakuuta 2020.
Juoni

Frozen – huurteinen seikkailu -elokuvassa jääkuningatar Elsa esitti laulun ”Let It Go”, jonka myötä hän tuli sinuiksi taikavoimiensa kanssa. Laulun aikana Elsa herätti eloon lumiukko Olafin, joka alkoi etsiä identiteettiään Arendelia ympäröivillä vuorilla.
Aiheesta muualla

Olipa kerran lumiukko Internet Movie Databasessa (englanniksi)
Elokuvan virallinen traileri Youtubessa
Objective-C

| Objective-C |
| --- | --- |
Paradigma:  olio-ohjelmointi
Yleinen suoritusmalli:  käännetty
Muistinhallinta:  manuaalinen
Kehittäjä:  Brad J. Cox
Merkittävimmät toteutukset:  GCC, LLVM/Clang
Vaikutteet:  C, Smalltalk
Käyttöjärjestelmä:  Alustariippumaton
Objective-C on olio-ohjelmointia tukeva ohjelmointikieli joka on toteutettu pienenä oliopohjaisena laajennuksena C-ohjelmointikieleen. Kielen oliomalli perustuu Smalltalkiin.
Kieli on ollut pääasiallinen kieli Applen OS X ja iOS -alustoille ja niiden rajapinnoille. Vuodesta 2014 lähtien kielen suosio on laskenut Applen ilmoitettua, että Swift-kieli tulisi korvaamaan Objective-C:n.
Objective-C:n kehittivät pääasiassa Brad J. Cox ja Tom Love 1980-luvun alussa Stepstone-yhtiössään. Molemmat olivat tutustuneet Smalltalkiin ITT Technical Instituten ohjelmistotekniikkakeskuksessa 1981. Cox alkoi lisätä C-kääntäjään ominaisuuksia Smalltalkista. Loven puolestaan palkkasi Schlumberger Research 1982. He perustivat myöhemmin Productivity Products Internationalin myymään tuotettaan.
Cox julkaisi kielen kuvauksen 1986 kirjassaan Object-Oriented Programming, An Evolutionary Approach.
Objective-C:n Smalltalk-perusta näkyy syntaksissa ja käytettävässä termistössä. Siinä missä Simulasta objektimallinsa lainanneessa C++:ssa kutsutaan luokan jäsenfunktioita, Objective-C:ssä niille lähetetään viestejä. Objective-C:ssa metodeille käytetään aina ajonaikaista sidontaa.
Käyttökohteet

Vuonna 1988 Applelta lähteneen Steve Jobsin NeXT lisensoi Objective-C:n StepStonelta ja julkaisi kääntäjän ja kirjastot, joihin NeXTStepin käyttöliittymä perustui, sekä käyttöliittymäeditorin.
Objective-C:tä käytetään Mac OS X, iOS ja GNUstep -ympäristöissä, jotka molemmat perustuvat OpenStep-standardiin. Tämä käyttö on peräisin NeXTSTEP-käyttöjärjestelmästä, joka oli perustana Applen uuden sukupolven käyttöjärjestelmälle. GNU-projektin GCC sisältää Objective-C-kääntäjän.
Eräät NeXTStepin käyttöliittymään ihastuneet vapaiden ohjelmistojen puolestapuhujat alkoivat kehittää omaan versiotaan avoimeen OpenStep-standardiin perustuvasta käyttöliittymästä 1990-luvun alkupuolella. Dennis Glatting kirjoitti GNU-projektin gnu-objc-kirjastot 1992.
Apple osti NeXTin vuonna 1996 ja käytti OpenStepia uuden Mac OS X -käyttöjärjestelmänsä perustana. Suurin osa Applen Cocoa-rajapinnasta perustuu OpenStepiin ja se on nykyisin suurin Objective-C:tä käyttävä kehitysympäristö.
Apple haluaa päästä eroon Objective-C:stä ja on kehittänyt sen korvaajaksi Swift-ohjelmointikielen.
Esimerkki

C++:n tapainen kutsu olion metodiin ja argumentin välittäminen sille:
objekti->metodi(argumentti);
Objective-C:ssä vastaava kutsu olion metodiin ja argumentin välittäminen sille:
[objekti metodi:argumentti];
Kirjallisuutta

Cox, Brad J. & Novobilski, Andrew: Object-Oriented Programming; An Evolutionary Approach.  (2nd Edition)  Addison-Wesley, 1991.  ISBN 0201548348.
Aiheesta muualla

Introduction to The Objective-C Programming Language (Apple)
My Mother’s Hymn Book

| My Mother’s Hymn Book Johnny Cash |
| --- | --- | --- |

Studioalbumin tiedot
 Äänitetty : 2003
 Julkaistu: 6. huhtikuuta 2004
 Tuottaja(t): Rick Rubin
 Tyylilaji: gospel
 Kesto: 38.28
 Levy-yhtiö: American Recordings
Listasijoitukset
  194.
Johnny Cashin muut julkaisut
| American IV: The Man Comes Around 2002 | My Mother’s Hymn Book 2004 | Life 2004 |
American-sarjan muut julkaisut
| Unearthed 2003 | My Mother’s Hymn Book 2004 | American V: A Hundred Highways 2006 |
My Mother’s Hymn Book on Johnny Cashin albumi, joka julkaistiin 6. huhtikuuta 2004. Se sisältää hengellisiä lauluja hänen äitinsä hymnikirjasta.
Albumi debytoi Yhdysvalloissa Billboard 200 -listan sijalla 194.
Kappaleet

Where We’ll Never Grow Old – 3.31 (säv. James C. Moore)
I Shall Not Be Moved – 2.41 (säv. V.O. Fossett)
I Am a Pilgrim – 2.27 (säv. Merle Travis)
Do Lord – 2.12 (säv. Fossett)
When the Roll Is Called up Yonder – 1.36 (säv. James Milton Black)
If We Never Meet Again This Side of Heaven – 2.31 (säv. Albert E. Brumley)
I’ll Fly Away – 1.54 (säv. Brumley)
Where the Soul of Man Never Dies – 2.15 (säv. William Lee Golden/Wayne Raney)
Let the Lower Lights Be Burning – 3.14 (säv. Philip Bliss)
When He Reached Down His Hand for Me – 2.14 (säv. Marion Easterling/Thomas Wright/J.F.B. Wright)
In the Sweet By and By – 2.25 (säv. Sanford Fillmore Bennett/Joseph Philbrick Webster)
I’m Bound for the Promised Land – 2.15 (trad.)
In the Garden – 3.18 (säv. C. Austin Miles)
Softly and Tenderly – 3.17 (säv. Will L. Thompson)
Just As I Am – 2.38 (säv. William Batchelder Bradbury/Charlotte Elliot)
Arvostelut

AllMusic:
Museu Nacional do Traje

| Museu Nacional do Traje |
| --- | --- |
 Museu Nacional do Trajen sisäänkäynti.
Tyyppi:  museo
Sijainti:  Angeja-Palmelan palatsi, Lissabon
Perustettu:  1977
Kotisivut:  museudotraje.gov.pt
Koordinaatit:  38.77516247723112°N, 9.16499179783073°W
 fiMuseu Nacional do Traje 
    
Museu Nacional do Traje on portugalilainen museo, joka esittelee vaatteiden historiaa 1700-luvulta nykyaikaan. Museo sijaitsee Lissabonissa. Sen kokoelmissa on 38 000 esinettä, joista suurin osa on saatu lahjoituksin. Kokoelmiin kuuluu muun muassa vaatteita, varusteita, tekstiilejä, nukkeja ja niiden vaatteita, maalauksia ja huonekaluja.
Museon historia

Museota edelsi Natália Correia Guedesin järjestämä vaatenäyttely, joka avattiin vuonna 1974. Valtio osti rakennuksen museota varten vuonna 1975 ja Guedesista tuli museon ensimmäinen johtaja. Museon kokoelmat koostuivat enimmäkseen yksityisistä lahjoituksista. Niiden lisäksi merkittävä julkinen kokoelma museota perustettaessa tuli Museu Nacional dos Cochesilta, jossa oli ollut vuodesta 1904 lähtien kokoelma kuninkaallisen perheen vaatteita. Vuonna 1976 museon kokoelmiin kuului 5 000 esinettä. Museo avattiin yleisölle vuonna 1977.
Rakennus ja puutarha

Museu Nacional do Traje sijaitsee Angeja-Palmelan palatsissa. Palatsi on nimetty kahden sen omistaneen suvun mukaan. Rakennus oli olemassa jo ennen Angejan kolmatta markiisia, mutta hänen ohjeiden mukaan suunniteltiin rakennuksen uudistaminen, jota ei kuitenkaan täysin toteutettu. Markiisi halusi paikan luonnontieteellisille kokoelmilleen ja kasvitieteelliselle puutarhalle. Hänen suunnittelemaansa luonnontieteellistä museota ei rakennukseen koskaan kuitenkaan tullut. Yhdentoista hehtaarin laajuisen kasvitieteellisen puutarhan perusti oletettavasti Domenico Vandelli 1700-luvun jälkipuoliskolla, markiisin aikana.
Palmelan suku osti palatsin 1800-luvun jälkipuoliskolla. Se toimi aluksi kesäasuntona. Vuosina 1952–1955 rakennus oli Kanadan Portugalin-asiainhoitajan, eversti Lawrence Moore Cosgraven, residenssinä. Myöhemmin palatsin omistajat asuivat rakennuksessa, mutta vuonna 1973, kun museolle etsittiin tiloja, omistajat eivät enää asuneet rakennuksessa.
Rakennuksen puisto toimii nykyään Monteiro-Morin kasvitieteellisenä puutarhana ja sillä on samat aukioloajat kuin museolla.
Kuvia kokoelmista

Takki, liivi, polvihousut ja mekko 1700- ja 1800-luvuilta.
Romantiikan ajan mekko ja huivi noin vuodelta 1850.
1920-luvun mekko.
Aiheesta muualla

Kuvia tai muita tiedostoja aiheesta Museu Nacional do Traje Wikimedia Commonsissa
Virallinen sivusto (Arkistoitu – Internet Archive)
Kasivitieteellisen puutarhan alueen kartta.